Unser fruͦntlich grüß vor lieber schulths die erber froͧw Heinis Andres seligen
ewirti hatt etwas sachen an erberen luten zu der herschaft Spietz gesessen
ze ervaren und wërent die also als ir fürkomen ist wer vryy mënig als
du daß von ir vernëmen und heren weist ob du noch nutz darvon weist
dar umb wir dem schulthn von Spietz geschriben hant all die ze verhoren
so si für inn bringen wird doch also daß er dich bi sölichem ervaren hab un̄
ine daß ze wussen tüye also lieber schulths ist unser meinūg uff wenn der
der schulths von Spietz den tag ze wussen tüye sölich verhörung füre ze
nëmen daß du denn zuͦ jme rueft und eigenlich geflissen syest um̄ die stuk
und ir gelegenheit als denn der froͧwen fürkomen ist gemeinlichen ze erlazē
und waß von den sachen gerett werd gemußlich in schrift und versigelt
nëment un̄ legent ir die sach inantwortend daß sie die an unß bzugen
köm und wir da durch der sach eigenschaft so ferr daß sin mag unde wist
wërden Datū xiiij die january anno dm̄ etc xͦl
Schulths und ratt
ze Bern